

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 361-01/12-01/07

URBROJ: 2186/12-02/02-14-9

Ivanec, 10. ožujka 2014.

Na temelju članka 6. Zakona o javno-privatnom partnerstvu („Narodne novine“ br. 78/12) i članka 35. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst), Gradsko vijeće Grada Ivanca na 6. sjednici održanoj 10. ožujka 2014. godine, donosi

**O D L U K U**

**o prihvaćanju JPP projekta**

**"Varaždinska županija i Grad Varaždin - škole"**

**Članak 1.**

Grad Ivanec prihvaća JPP projekt "Varaždinska županija i Grad Varaždin - škole" u dijelu koji obuhvaća izgradnju/rekonstrukciju/dogradnju školskih zgrada/sportskih dvorana županijskih osnovnih škola - OŠ Ivana Kukuljevića Sakcinskog - Ivanec, OŠ Novi Marof - PŠ Ključ, OŠ Vladimira Nazora,Sveti Ilija i OŠ Martijanec, (u daljnjem tekstu: JPP projekt), sukladno propisima o javno-privatnom partnerstvu, prema Programskom zadatku za JPP projekt "Varaždinska županija i Grad Varaždin - škole" koji čini Prilog 1. ovoj Odluci.

**Članak 2.**

Grad Ivanec ovlašćuje s jedne strane, Ministarstvo znanosti, obrazovanja i sporta (u daljnjem tekstu: Ministarstvo), da u JPP projektu predstavlja javnog partnera i sklopi ugovor o javno-privatnom partnerstvu, a s druge strane, Centar za praćenje poslovanja energetskog sektora i investicija (u daljnjem tekstu: CEI), da u ime i za račun Grada provede i koordinira izvršenje svih aktivnosti JPP projekta, sukladno propisima o javno-privatnom partnerstvu i Sporazumu o realizaciji projekta javno-privatnog partnerstva "Varaždinska županija i Grad Varaždin - škole" (u daljnjem tekstu: Sporazum o realizaciji JPP projekta), koji čini Prilog 2. ovoj Odluci.

**Članak 3.**

Gradsko vijeće daje suglasnost za preuzimanje financijskih obveza JPP projekta na teret proračuna Grada Ivanca za **OŠ Ivana Kukuljevića Sakcinskog Ivanec**, za cijelo razdoblje trajanja JPP projekta, prema Sporazumu o realizaciji JPP projekta i ugovoru koji će se sklopiti nakon ispunjavanja svih zakonskih uvjeta i provedbe propisanih postupaka.

**Članak 4.**

Ova Odluka objavit će se u Službenom vjesniku Varaždinske županije .

PREDSJEDNIK GRADSKOG

VIJEĆA GRADA IVANCA:

Edo Rajh, dipl.oec.